Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17113

d) a légiforgalmi irányító és repülőgépvezető közötti adat-távközlési összeköttetésen (CPDLC) keresztül megfelelő kényszerhelyzeti közleményt ad. 2.22.1.1 Ajánlás — Kényszerhelyzet esetén a légiforgalmi szolgálati egység és a légijármű közötti közleményváltásoknál az Emberi Tényezők Alapelveit vegyék figyelembe. Megjegyzés: Az Emberi Tényezők Alapelveivel kapcsolatos útmutatás az Emberi Tényezők Kiképzési Kézikönyvben (Doc 9683) található. 2.22.2 Amennyiben ismert vagy feltételezett, hogy egy légijármű jogellenes beavatkozás alatt áll, a légiforgalmi szolgálati egységek azonnal vegyék figyelembe a légijármű kéréseit. Folytassák a repülés biztonságos lebonyolításához kívánatos lényeges tájékoztatások megadását és hajtsák végre azokat a szükséges intézkedéseket, amelyekkel a repülés egyes szakaszait — különös tekintettel a légijármű biztonságos leszállására — meggyorsíthatják. 2.23 Repülés közben bekövetkező váratlan események 2.23.1 Útvonalától eltért vagy azonosítatlan légijármű

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes